ร้านแดงเบเกอรี่ร้านนี้เป็นร้านที่มีชื่อเสียงมาเหมือนกันในเมืองเชียงใหม่ค่ะ
ด้วยความที่ขนมปังราคาค่อนข้างถูกมากๆ และรสชาติอร่อย
แถมยังมีให้เลือกอีกเยอะมากๆเลยค่ะ ทั้งจำพวกแซนวิช ที่มีให้เลือกหลายไส้
เช่น ปูอัดมายองเนส แฮมชีส ทูน่า จำพวกขนมปังก็มีทั้งเนยสด ขนมปังไส้กรอก
ขนมปังสังขยา จำพวกเค้กอย่างแยมโรล เค้กชาไทย เค้กฝอยทอง เค้กสังขยา
เรียกได้ว่ามีให้เลือกเต็มร้านเลยค่ะ บางคนมาซื้อเป็นของฝาก บางคนมาซื้อไปขายต่อ
รสชาติก็ถือว่าโอเคค่ะ สาขานี้จะมีขนมเยอะหน่อย และค่อนข้างสดใหม่เลยค่ะ
เพราะข้างหลังจะเป็นห้องอบขนมเลย จะมีกลิ่นหอมๆลอยอบอวลในร้านตลอดเลยค่ะ